open-index/open-wikipedia-markdown huggingface dataset:
মোহাম্মদ আবু বকর

শহীদ **মোহাম্মদ আবু বকর** (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। 

## জন্ম ও শিক্ষাজীবন
শহীদ মো. আবু বকরের জন্ম ঢাকার গুলশান ২ নম্বরের ৯৬ নম্বর সড়কের ৩ নম্বর বাড়িতে। তিনি অবিবাহিত ছিলেন। তারা সাত ভাই, তিন বোন। তার বাবার নাম আবু জাফর এবং মায়ের নাম আনোয়ারা খাতুন।

## কর্মজীবন
মো. আবু বকর ১৯৭১ সালে ঢাকার সোহ্‌রাওয়ার্দী (তখন কায়েদে আজম) কলেজের বিএ ক্লাসের প্রথম বর্ষের শিক্ষার্থী এবং পাকিস্তান সেনাবাহিনীর অফিসার্স কোর্সে যোগদানের অপেক্ষায় ছিলেন। মুক্তিযুদ্ধ শুরু হলে মে মাসে ভারতে যান। ভারতের মেলাঘরে প্রশিক্ষণ নিয়ে ঢাকায় বেশ কয়েকটি গেরিলা অপারেশনে অংশ নেন। ইন্টারকন্টিনেন্টালের অপারেশনই ছিল তার শেষ অপারেশন। এরপর ২৮ বা ২৯ আগস্ট পাকিস্তান সেনাবাহিনী তাকে বাড়ি থেকে আটক করে। পরে টর্চার সেলে অকথ্য নির্যাতন চালিয়ে হত্যা করে। 

## মুক্তিযুদ্ধে ভূমিকা
১৯৭১ সালে মুক্তিযুদ্ধকালে ঢাকায় মুক্তিযোদ্ধারা দুঃসাহসী বেশ কয়েকটি অপারেশন করে তখন তাক লাগিয়েছিলেন। এর মধ্যে হোটেল ইন্টারকন্টিনেন্টালের (বর্তমানে রূপসী বাংলা) অপারেশন অন্যতম। তারা এই হোটেলে দুবার অপারেশন করেন। প্রথম জুনে, দ্বিতীয়বার ১১ আগস্ট। দ্বিতীয় অপারেশনে অংশ নেন মো. আবু বকর। এই অপারেশনের মূল নায়ক ছিলেন তিনি ও আবদুস সামাদ (বীর প্রতীক)। এই অপারেশন করার জন্য বকর ও সামাদ সুযোগ খুঁজছিলেন। কিন্তু প্রথম ঘটনার পর থেকে হোটেলে কড়া পাহারা। অকারণে দূরের কথা, প্রয়োজনেও সেখানে ঢোকা বেশ কষ্টসাধ্য। তারা সিদ্ধান্ত নিলেন, যে করেই হোক অপারেশন করতে হবে। একটা উপায়ও বের হলো। থাই ইন্টারন্যাশনাল এয়ারলাইনসের একটা অফিস ছিল হোটেলের শপিং আর্কেডে। সামাদ খবর পান, ব্যবসায়িক মন্দার কারণে তা ওই হোটেলেরই ছোট এক কক্ষে স্থানান্তর হবে। তিনি নিয়নসাইন ও সাইনবোর্ড তৈরির ব্যবসা করতেন। হোটেলের বেশির ভাগ দোকানের নিয়নসাইন তার করা। তিনি কাজটা নেন এবং এ সূত্রে হোটেলে কয়েক দিন রেকি করেন। তারপর সবাই মিলে আলোচনা করেন। সিদ্ধান্ত হয় বারের বিপরীত দিকে পুরুষদের প্রসাধনকক্ষের কোণায় বিস্ফোরক সামগ্রী রাখা হবে। ১১ আগস্ট সকালে বকরের এক সহযোদ্ধা বায়তুল মোকাররম মার্কেট থেকে একটি ব্রিফকেস কিনে আনেন। এর ভেতরে তারা সাজিয়ে রাখেন ২৮ পাউন্ড পিকে ও ৫৫ মিনিট মেয়াদি টাইম বোমা। তারপর বিকেলে গাড়িতে চেপে রওনা হন বকর, সামাদ, মোফাজ্জল হোসেন চৌধুরী মায়া, বীর বিক্রম ও গোলাম দস্তগীর, বীর প্রতীক। হোটেলের গাড়ি পার্কিংয়ে পৌঁছে বকর ও সামাদ হোটেলের ভেতরে ঢোকেন। বাকি দুজন গাড়িতে স্টেনগান নিয়ে থাকেন। হোটেল লাউঞ্জে মূল দরজা দিয়ে না ঢুকে ‘সুইস এয়ারের’ অফিস কক্ষের দরজা দিয়ে তারা যান। এ ব্যাপারে সহায়তা করেন ওই অফিসেরই একজন। ব্রিফকেস হাতে বকর প্রসাধনকক্ষের একেবারে কোণার কক্ষে ঢুকে দরজা আটকে দেন। সামাদ বাইরে থাকেন কাভার হিসেবে। ভেতরে বকর টাইম বোমা চালু করে ব্রিফকেস রাখেন কমোডের পেছনে। তারপর দরজা ছিটকিনি লাগিয়ে রেখেই দেয়াল টপকে বেরিয়ে আসেন। দুজন সোজা চলে যান অপেক্ষমাণ গাড়ির কাছে। গাড়িতে ওঠামাত্র দ্রুত সেটি বেরিয়ে যায়।
ঠিক ৫৫ মিনিট পরই ঘটে প্রচণ্ড বিস্ফোরণ। হোটেলের লাউঞ্জ, শপিং আর্কেড ও আশপাশের কক্ষের কাচ টুকরা টুকরা হয়ে ভেঙে পড়ে। ছিটকে যায় দরজা, ভেঙে পড়ে কক্ষের ভেতরের ও লাউঞ্জের লাগোয়া দেয়াল। আহত হয় বেশ কয়েকজন। দুদিন পর বিশ্ব সংবাদপত্রে রোমাঞ্চকর এই অপারেশনের খবর প্রকাশিত হয় বেশ গুরুত্ব সহকারে। 

## পুরস্কার ও সম্মাননা
* বীর বিক্রম

## তথ্যসূত্র

## বহি:সংযোগ

বিষয়শ্রেণী:বীর বিক্রম
বিষয়শ্রেণী:১৯৭১-এ শহীদ মুক্তিযোদ্ধা
সিমেন্স (একক)

থাম্ব|বেনির ভন সিমেন্সের পরে ইউনিটটির নাম দেওয়া হয়েছিল সিমেনস
**সিমেন্স** (ইংরেজি ভাষায়: Siemens) (এসআই এককের প্রতীক: S) হচ্ছে তড়িৎ পরিবাহিতার এবং এডমিট্যান্সের এস আই বা আন্তর্জাতিক একক. যার নামকরণ বিজ্ঞানী আর্নস্ট ওয়ার্নার ফন সিমেন্স এর নামানুসারে করা হয়েছে। এর চিহ্ন ইংরেজির বড় হাতের "S",অন্যপক্ষে ইংরেজির ছোট হাতের "s" হচ্ছে সেকেন্ডের একক। তড়িৎ প্রকৌশল এবং পদার্থবিজ্ঞানের ভাষায় তড়িৎ পরিবাহিতা হলো রোধের বিপরীত এবং এডমিট্যান্স হলো ইম্পিড্যান্সের বিপরীত। তাই এক সিমেন্স আসলে এক ও'মের বিপরীত রাশি। এই কারণে সিমেন্সকে অনেক সময় মো (mho) বলে ডাকা হয় যা আসলে ইংরেজিতে ও'ম শব্দটিকে বিপরীতক্রমে লিখে পাওয়া যায় (ohm -> mho)। ১৯৭১ সালে পরিমাপ ও গণনার সাধারণ সভায় (General Conference on Weights and Measures) সিমেন্সকে আন্তর্জাতিক এককের অন্তর্ভুক্ত করা হয়।

## সংজ্ঞা
কোন তড়িৎ পরিবাহকের বা অর্ধপরিবাহীর রোধ *R* হলে এর তড়িৎ পরিবাহিতা *G* কে গাণিতিক ভাবে লেখা যায় -

G = \frac{1}R = \frac{I}V 

এখানে 
:*I* = পরিবাহকের মধ্য দিয়ে প্রবাহিত তড়িৎ প্রবাহ।
:*V* = পরিবাহকের দুই প্রান্তের মধ্যকার বিভব পার্থক্য।

তড়িৎ পরিবাহিতা *G* এর একক সিমেন্সকে সংজ্ঞায়িত করলে পাওয়া যায় -

:\mbox{S} = \Omega^{-1} = \dfrac{\mbox{A}}{\mbox{V}}

এখানে 
: Ω = ও'ম
: A = অ্যাম্পিয়ার
: V = ভোল্ট

এখান থেকে বলা যায় ১ সিমেন্স তড়িৎ পরিবাহিতা সম্পন্ন কোন তড়িৎ পরিবাহকের দুই প্রান্তের বিভব পার্থক্য প্রতি ভোল্ট বৃদ্ধির জন্য তার মধ্য দিয়ে প্রবাহিত তড়িৎ প্রবাহের মান ১ অ্যাম্পিয়ার করে বৃদ্ধি পাবে।

## আরো দেখুন
* তড়িৎ পরিবাহিতা
* তড়িৎ পরিবাহী
* ও'মের সূত্র
* রোধক

## তথ্যসূত্র

* Brochure "The International System of Units" issued by the BIPM
* Different units named after Siemens 

বিষয়শ্রেণী:তড়িৎ প্রকৌশল
বিষয়শ্রেণী:পদার্থবিজ্ঞান
বিষয়শ্রেণী:এসআই লব্ধ একক
শীলা আহমেদ

**শীলা আহমেদ** একজন বাংলাদেশি অভিনেত্রী। তিনি কথাসাহিত্যিক হুমায়ূন আহমেদের কন্যা। তার অভিনয় জীবন শুরু হয় *[[বহুব্রীহি (ধারাবাহিক নাটক)|বহুব্রীহি]]* নাটকে অভিনয়ের মধ্য দিয়ে। পরবর্তীতে তিনি *[[কোথাও কেউ নেই]]* (১৯৯০), *প্রিয় পদরেখা* (১৯৯২), *হিমু* (১৯৯৪) ও *ওইজা বোর্ড* (১৯৯৫) টেলিভিশন নাটকে অভিনয় করেন। ১৯৯৪ সালে *[[আগুনের পরশমণি (চলচ্চিত্র)|আগুনের পরশমণি]]* ছবিতে অসাধারণ অভিনয়ের স্বীকৃতিস্বরূপ তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার অর্জন করেন। তার অভিনীত সর্বাধিক জনপ্রিয় টেলিভিশন নাটক হল *[[আজ রবিবার]]*।

## প্রাথমিক জীবন
শীলা ১৯৮২ সালে ৯ সেপ্টেম্বর নর্থ ডাকোটা আমেরিকা  জন্মগ্রহণ করেন। তার পিতা হুমায়ূন আহমেদ (১৯৪৮-২০১২) ছিলেন একজন খ্যাতনামা কথাসাহিত্যিক এবং মাতা গুলতেকিন খানও একজন লেখক। চার ভাইবোনের মধ্যে শীলা দ্বিতীয়। তার অন্য দুই বোন বিপাশা আহমেদ ও নোভা আহমেদ, এবং ছোট ভাই নুহাশ হুমায়ূন। কথাসাহিত্যিক ও শিক্ষাবিদ মুহম্মদ জাফর ইকবাল এবং রম্য লেখক আহসান হাবীব তার চাচা।

শীলা আহমেদ শৈশব কাল থেকেই অভিনয়ে জড়িয়ে পড়েন এবং অনেক জনপ্রিয় নাটকে অভিনয় করেছেন। তিনি পড়াশুনা করেছিলেন হলিক্রস গার্লস কলেজে।

## অভিনয় জীবন
শীলা আহমেদ টেলিভিশনে আগমন করেছিলেন *[[বহুব্রীহি]]* নাটকে শিশু অভিনেত্রী চরিত্রে অভিনয়ের মধ্য দিয়ে। *[[কোথাও কেউ নেই (নাটক)|কোথাও কেউ নেই]]* নাটকেও অভিনয় করেছিলেন তিনি। এ নাটকে মিমির ছোট বোন হিসেবেও তিনি পরিচিত। এ ছাড়াও বিপাশা হায়াতের সাথে *ওইজা বোর্ড* নাটকে তার অভিনয় এখনও দর্শকের মনে দাগ কেটে আছে। নাটকের পাশাপাশি চলচ্চিত্রে অভিনয় করেছিলেন। হুমায়ুন আহমেদের *[[আগুনের পরশমণি (চলচ্চিত্র)|আগুনের পরশমণি]]* ছবিতে অসাধারণ অভিনয় করেছিলেন। এই চলচ্চিত্রের অভিনয়ের স্বীকৃতিস্বরূপ তিনি শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার অর্জন করেন। একই বছর তিনি *হিমু* টিভি নাটকে অভিনয় করেন। তার সর্বাধিক জনপ্রিয় কাজ হল *[[আজ রবিবার]]* (১৯৯৮) টেলিভিশন নাটকে কংকা চরিত্র। এই নাটকের পর থেকে তাকে আর অভিনয়ে দেখা যায়নি।

## ব্যক্তিগত জীবন

শীলা ২০১৩ সালের ডিসেম্বরে ঢাকা বিশ্ববিদ্যালয়ের আইন বিভাগের অধ্যাপক ও কলাম লেখক আসিফ নজরুলের সাথে বিবাহবন্ধনে আবদ্ধ হন। এর পূর্বে তিনি আরেকটি বিয়ে করেছিলেন। সেই সংসারে তার দুটি সন্তান ছিল। অন্যদিকে আসিফ নজরুল এর পূর্বে অভিনেত্রী রোকেয়া প্রাচীকে বিয়ে করেছিলেন। প্রাচীর সাথে বিবাহবিচ্ছেদের পর নজরুল শীলাকে বিয়ে করেন। ২০১৫ সালে ৭ মে নজরুল-শীলা দম্পতির একটি কন্যা সন্তান জন্মগ্রহণ করে।

## চলচ্চিত্র ও নাটকের তালিকা

## পুরস্কার
;জাতীয় চলচ্চিত্র পুরস্কার
* ১৯৯৪: শ্রেষ্ঠ শিশু শিল্পী - আগুনের পরশমণি

## তথ্যসূত্র

## বহিঃসংযোগ
* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:ঢাকার অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:হুমায়ূন আহমেদ
বিষয়শ্রেণী:২১শ শতাব্দীর বাংলাদেশী অভিনেত্রী
সূর্যঘড়ি

thumb|upright|একটি প্রাচীর সূর্যঘড়ি

**সূর্যঘড়ি** (ইংরেজি ভাষায়: Sundial) এমন একটি কৌশল যা সূর্যের অবস্থান নির্ণয়ের মাধ্যমে সময় নির্ধারণ করে। সাধারণ নকশার সূর্যঘড়ি যেমন অনুভূমিক সূর্যঘড়িতে **সময়-নির্ণায়ক শৈলী** হিসেবে প্রায়ই ধারালো প্রান্তবিশিষ্ট একটি চিকন রড থাকে। সূর্যের আলোয় সূর্যঘড়ির পৃষ্ঠতলের ঘণ্টা-নির্দেশক রেখাগুলোতে সময়-নির্ণায়ক শৈলীর ছায়া পড়ে। সময় গড়ানোর সাথে সাথে সূর্য যখন আকাশ বরাবর পশ্চিম দিকে সরতে থাকে, সময় নির্দেশক শৈলীর ছায়া-প্রান্তটিও তার সাথে সাথে বিভিন্ন ঘণ্টারেখায় অবস্থান করতে থাকে। সঠিক সময় নিরূপণের জন্য, সূর্যঘড়িকে অবশ্যই পৃথিবীর আবর্তনের অক্ষের সাথে সামঞ্জস্যপূর্ণ হতে হবে। অধিকাংশ ডিজাইনেই, সময়-নির্ণায়ক শৈলীকে অবশ্যই স্বর্গীয় উত্তরমুখী (*স্বর্গীয় [[উত্তর মেরু]] বলতে নক্ষত্রের হিসাবে উত্তর বোঝায়, স্বর্গীয় উত্তর আর [[চুম্বকত্ব|চৌম্বকীয়]] উত্তর এক নয়*) হতে হয়। তাই, সময়-নির্ণায়ক শৈলীর অনুভূমিক কোণ সূর্যঘড়ির ভৌগোলিক অক্ষাংশের সমান হওয়া আবশ্যক।

সাধারণ সস্তা কিন্তু দৃষ্টিনন্দন সূর্যঘড়িতে ঘণ্টা-কোণগুলো পুরোপুরি সঠিক থাকে না, তাই এদের সাহায্যে একেবারে নিখুঁত সময় নির্ণয় করা সম্ভবপর হয় না।

## তথ্যসূত্র

## বহিঃসংযোগ

* Understanding sundials through map projections
* The Ancient Vedic Sun Dial 
* Analemmatic Sundial at Tanglewood
* Asociación Amigos de los Relojes de Sol (AARS) - Spanish Sundial Society
* British Sundial Society
* Coordinamento Gnomonico Italiano (CGI) - Italian Sundial Society
* Derbyshire Sundials - Sundial Calculators
* North American Sundial Society
* Register of Scottish Sundials
* Societat Catalana de Gnomònica - Catalonian Sundial Society
* De Zonnewijzerkring - Dutch Sundial Society (in English)
* Zonnewijzerkring Vlaanderen  - Flemish Sundial Society


বিষয়শ্রেণী:ঘড়ি
বিষয়শ্রেণী:ঘড়িনির্মাণবিদ্যা
বিষয়শ্রেণী:বাগান বৈশিষ্ট্য
বিষয়শ্রেণী:স্থাপত্য উপাদান
বিষয়শ্রেণী:বাগান অলঙ্কার
বিষয়শ্রেণী:বহিরঙ্গন ভাস্কর্য
বিষয়শ্রেণী:প্রাচীন উদ্ভাবন
বিষয়শ্রেণী:মিশরীয় উদ্ভাবন
মাহফুজুর রহমান (বীর প্রতীক)

শহীদ **মাহফুজুর রহমান** (জন্ম: অজানা, মৃত্যু: ১৯৭১ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
শহীদ মাহফুজুর রহমানের জন্ম মানিকগঞ্জ জেলার হরিরামপুর উপজেলার পিপুলিয়া গ্রামে। তার বাবার নাম জিয়ারুল হক খান এবং মায়ের নাম শামছুন্নাহার ওরফে ফিরোজা বেগম।

## কর্মজীবন
মাহফুজুর রহমান ১৯৭১ সালে জয়দেবপুর অর্ডন্যান্স ফ্যাক্টরিতে কর্মরত ছিলেন। শ্রমিক রাজনীতিও করতেন। মার্চ মাসে অসহযোগ আন্দোলন চলাকালে তিনি সক্রিয় ভূমিকা পালন করেন। মুক্তিযুদ্ধ শুরু হলে দ্বিতীয় ইস্ট বেঙ্গল রেজিমেন্টের সঙ্গে যোগ দিয়ে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। সেখানে দ্বিতীয় ইস্ট বেঙ্গল রেজিমেন্টের অধীনে প্রশিক্ষণ নিয়ে প্রথমে যুদ্ধ করেন তিন নম্বর সেক্টরে। পরে নিজ এলাকা মানিকগঞ্জে যুদ্ধ করেন।

## মুক্তিযুদ্ধে ভূমিকা
মানিকগঞ্জ জেলা সদরের দক্ষিণে হরিরামপুরের পাশ দিয়ে পদ্মা নদী প্রবাহিত। ১৯৭১ সালে হরিরামপুরের সার্কেল অফিসার কার্যালয়ে ছিল পাকিস্তান সেনাবাহিনীর একটি ক্যাম্প। তখন হরিরামপুরে সার্কেল অফিসার কার্যালয় ছিল বারৈখালীতে। পাকিস্তানি ক্যাম্পে ছিল নিয়মিত সেনা, ইপিআর, ইসিএএফ এবং রাজাকার। সব মিলিয়ে ১০০ লোকবলের মিশ্র বাহিনী। ইপিআর বেশির ভাগ ছিল বাঙালি। অক্টোবর মাসের মাঝামাঝি মাহফুজুর রহমানসহ একদল মুক্তিযোদ্ধা হরিরামপুরের বারৈখালীতে আক্রমণ করেন। এর আগে মুক্তিযোদ্ধারা গোপনে পাকিস্তানি ক্যাম্পের ইপিআরের কয়েকজন সদস্যের সঙ্গে যোগাযোগ করেছিলেন। এরপর লাল মিয়া নামের একজন ইপিআরের প্রতিনিধি হিসেবে এসে মুক্তিযোদ্ধাদের সঙ্গে কথা বলেন। তিনি তাদের জানান, বাঙালি ইপিআর সবাই সাহায্য করতে রাজি আছেন। মুক্তিযোদ্ধারা যখন আক্রমণ করবেন তখন তারা পক্ষ ত্যাগ করে তাদের সঙ্গে যোগ দেবেন। আক্রমণেও অংশ নেবেন। এরপর আক্রমণের তারিখ ঠিক করা হয়। দিন নির্ধারিত হয় ১৩ অক্টোবর। সেদিন আনুমানিক বিকেল চারটার দিকে ওয়্যারলেস অফিস থেকে কাঠের সেতু এলাকার মধ্যে রাস্তার পূর্ব পাশে মুক্তিযোদ্ধারা অবস্থান নেন। মাহফুজুর রহমানসহ প্রায় ১৫০ জন মুক্তিযোদ্ধা। তাদের অস্ত্র ছিল খুবই সাধারণ— এসএলআর, রাইফেল ও গ্রেনেড। যুদ্ধ শুরুর মুহূর্তে বাঙালি ইপিআর সদস্যরা মুক্তিযোদ্ধাদের সঙ্গে যোগ দেন। ওয়্যারলেস অফিসের ছাদের ওপর ছিল পাকিস্তানিদের দুটি এলএমজি পোস্ট। এলএমজি চালনার দায়িত্বে ছিলেন দুই পাঠান সেনা। যুদ্ধ শুরু হলে আশ্চর্যজনকভাবে ওই দুই পাঠান সেনা তাদের এলএমজি দিয়ে গুলি করা থেকে বিরত থাকেন। পরে তারা মুক্তিযোদ্ধাদের কাছে আত্মসমর্পণও করেন। এতে মুক্তিযোদ্ধাদের বেশ সুবিধা হয়। মুক্তিযোদ্ধাদের প্রচণ্ড আক্রমণে পাকিস্তানিরা কোণঠাসা হয়ে পড়ে। তুমুল মুখোমুখি যুদ্ধের একপর্যায়ে ওয়্যারলেস স্টেশনে থাকা পাকিস্তানিরা সিও অফিসের মূল ক্যাম্পে আশ্রয় নেয়। তখন মাহফুজুর রহমানসহ কয়েকজন মুক্তিযোদ্ধা ওয়্যারলেস অফিসে আগুন লাগাতে যান। আগুন লাগানোর সময় পাকিস্তানিরা তাদের ওপর আক্রমণ চালায়। তখন গুলিবিদ্ধ হন মাহফুজুর রহমান ও বজলুর হুদা ওরফে পান্নু। তারা দুজন মাটিতে লুটিয়ে পড়েন। সহযোদ্ধারা তাদের সেখান থেকে উদ্ধার করে আনেন। মাহফুজুর রহমান গুরুতর আহত হয়েছিলেন। চিকিৎসকের কাছে পাঠানোর আগেই নিভে যায় তার জীবনপ্রদীপ। বজলুর হুদা বেঁচে যান।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৭১-এ শহীদ মুক্তিযোদ্ধা
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
জাজিরা উপজেলা

**জাজিরা উপজেলা** বাংলাদেশের শরীয়তপুর জেলার একটি প্রশাসনিক এলাকা।

## অবস্থান ও আয়তন
**জাজিরা** উপজেলাটি ঢাকা বিভাগের শরীয়তপুর জেলার অন্তর্গত; যার ভৌগোলিক অবস্থান । এই উপজেলাটির উত্তরে মুন্সীগঞ্জ জেলার লৌহজং উপজেলা ও টংগিবাড়ী উপজেলা, দক্ষিণে শরীয়তপুর সদর উপজেলা, পূর্বে নড়িয়া উপজেলা, পশ্চিমে মাদারীপুর জেলার শিবচর উপজেলা ও মাদারীপুর সদর উপজেলা।

## ইতিহাস
১৯৭৩ সালে জাজিরা থানা গঠিত হয় এবং ১৯৮৪ সালে থানাকে উপজেলায় রূপান্তর করা হয়।

## প্রশাসনিক এলাকা
**জাজিরা** উপজেলা ১টি পৌরসভা ও ১২টি ইউনিয়ন নিয়ে গঠিত।
thumb|বাম|জাজিরা উপজেলার মৌজা জিওকোড ম্যাপ
পৌরসভা:
* জাজিরা পৌরসভা

ইউনিয়ন সমূহ:
*জাজিরা ইউনিয়ন
* বিলাশপুর ইউনিয়ন
* কুন্ডেরচর ইউনিয়ন
*
*পালেরচর ইউনিয়ন
* বড়কান্দি ইউনিয়ন
* সেনেরচর ইউনিয়ন
*জয়নগর ইউনিয়ন, জাজিরা
* বিকেনগর ইউনিয়ন
* বড়গোপালপুর ইউনিয়ন
* নাওডোবা ইউনিয়ন
* পূর্ব নাওডোবা ইউনিয়ন
* মূলনা ইউনিয়ন

## উপজেলা পরিষদ
বর্তমান উপজেলা পরিষদ:
* চেয়ারম্যান : নেই
* প্রশাসক: মোঃ তাহমিদুল ইসলাম 

## তথ্যসূত্র

## বহিঃসংযোগ
* 
* জাজিরা উপজেলা অফিসিয়াল ম্যাপ

বিষয়শ্রেণী:শরীয়তপুর জেলার উপজেলা
বিষয়শ্রেণী:জাজিরা উপজেলা
নেক্রোনোমিকেন

thumb|right|225px|নেক্রোনোমিকেনের একজন ফান একে এই ভাবে কল্পনা করেছে।
**নেক্রোনোমিকেন** (ইংরেজি ভাষায়: Necronomicon) (আরবিতে: *আল আজিফ*) হল একটি কালো যাদুর বই যা হাওয়ার্ড ফিলিপ্‌স লাভক্রাফট এবং অনুগামীরা তাদের ভৌতিক সাহিত্যতে নামটি উল্লেখ করেন। ১৯২৪ সালে লাভক্রাফট তার "দ্য হাউন্ড" ছোট গল্পে নামটি প্রথম উল্লিখিত করেন, যা ১৯২২ সালে লিখেছিলেন। নেক্রোনোমিকেনের লেখক "ম্যাড আরব" আব্দুল আলহাজকে এর এক বছর আগে লাভক্রাফটের "দ্য নেইমলেস সিটি" তে উদ্ধৃত করা হয়। *"আব্দুল আলহাজ"* ছিলেন, ৮ম শতাব্দীতে ইয়েমেনে বসবাসকারী এক যাদুকর এবং তিনি দামেস্কে এক রহস্যময় পরিস্থিতিতে (বলা হয়ে থাকে যে, তাকে দিবালোকে একটি অদৃশ্য প্রকাশ্য টুকরা টুকরা করে ফেলে) মারা যায়।

প্রকৃতপক্ষে নেক্রোনোমিকেন হল একটি কাল্পনিক বই, যা কখনো লিখা হয়নি, অর্থাৎ একে এমন ভাবে পাঠকদের সামনে উপস্থিত করা হয়েছে, যাতে পাঠকদের কাছে এর অস্তিত্ব সত্য বলে মনে হয়। বস্তুত নেক্রোনোমিকেন ছিল, লাভক্রাফটের নির্মিত একটি কৌশল, যাতে তার গল্পকে পাঠকদের কাছে তা সত্য বলিয়া প্রতীয়মান করে। ধীরে ধীরে এটি একটি বুদ্ধিবৃত্তিক খেলা হয়ে ওঠে, যখন অন্যান্য ভৌতিক সাহিত্য এবং বিজ্ঞান কল্পকাহিনীর লেখকরা তাদের বইতে এই নামটি উদ্ধৃত করা শুরু করেন। আউগুস্ট ডেরলেথ এবং ক্লার্ক অ্যাস্টন স্মিথ মতো লেখকও তাদের বইতে এই নামটি উল্লেখ করেন।

## তথ্যসূত্র

## বহিঃসংযোগ
* "The Dan Clore ''Necronomicon'' Page", Everything You Never Wanted to Know about the *Necronomicon* (*Al Azif*) of the Mad Arab Abdul Alhazred but Weren't Afraid Enough to Know Better than to Ask!

বিষয়শ্রেণী:Fictional books within the Cthulhu Mythos
বিষয়শ্রেণী:Fictional grimoires
রণপা

thumb|ডাকবাহক
এক জোড়া **রণপা** (ইংরেজি ভাষায়: stilts) হল দুটি খুব উঁচু লাঠি যার উপর জুতা এবং হাতল লাগানো থাকে যাতে মাটি থেকে অনেক উপরে হাঁটা যায়। আগেকার দিনে যখন দ্রুতগামী গাড়ি ছিল না, শারীরিক সামর্থ্য থাকলে রণপা ছিল ঘোড়ায় চড়বার সস্তা বিকল্প। যেমন একটি ছবিতে দেখা যাচ্ছে অন্য কোন দেশী রণপা ধারী ডাক হরকরা। প্রাচীন বাংলায় ডাকাতি, গুপ্তচরের কাজ, দৌত্য ইত্যাদির জন্য রণপা ব্যবহার হত। আজকের যুগে রণপা প্রধানত সার্কাস ইত্যাদির প্রদর্শনীতে বিনোদনের জন্য ব্যবহার হয়।

## গ্যালারি

File:Getty Villa - Storage Jar with a chorus of Stilt walkers - inv. VEX.2010.3.65.jpg|প্রাচীন গ্রীক সঞ্চয় পাত্র (*[[পিথস]]*) যার উপর অঙ্কিত আছে একসারী রণপা যাত্রী, এথেন্স থেকে পাওয়া, ৫৫০-৫২৫ খ্রীষ্ট পূর্বাব্দ।
Image:Stilt Walkers at Circus Amok by David Shankbone.jpg|নিউ ইয়র্কের অ্যামক (হৈ চৈ) সার্কাসের রণপা ধারীরা।
Image:Stiltwalker parade 2004.jpg|পদযাত্রায় অংশগ্রহণকারী, রণপাধারী রাজসভার ভাঁড় সেজে এসেছে।
A stilt walker at Shahbag , Dhaka 5.jpg|ঢাকার শাহবাগে বারডেমের সামনে পহেলা বৈশাখে (১৪২১ বঙ্গাব্দ) রণপা ধারীর হাঁটার দৃশ্য


## বহিঃসংযোগ

* Video showing how to fall on stilts
* A history of stilt records

বিষয়শ্রেণী:সার্কাস দক্ষতা
বিষয়শ্রেণী:পাদুকা
বিষয়শ্রেণী:চলাফেরা
বিষয়শ্রেণী:শারীরিক কাজকর্ম এবং নৈপুণ্য খেলনা
বিষয়শ্রেণী:ঐতিহ্যগত খেলনা
বিষয়শ্রেণী:হাঁটা
হিন্দির জন্য সাহিত্য অকাদেমি পুরস্কার বিজয়ীদের তালিকা

হিন্দি ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল।

## তথ্যসূত্র

বিষয়শ্রেণী:ভারতীয় সাহিত্য পুরস্কার
বিষয়শ্রেণী:ভারতীয় সাহিত্য
বিষয়শ্রেণী:সাহিত্য অকাদেমী
বিষয়শ্রেণী:সাহিত্য পুরস্কার
বিষয়শ্রেণী:হিন্দি ভাষার সাহিত্য
অ্যাম্বুলেন্স

[থাম্ব|250px|[চেক প্রজাতন্ত্র|চেক প্রজাতন্ত্রের একটি অত্যাধুনিক ভক্সওয়াগণ ক্রাফ্টার অ্যাম্বুলেন্স]]
**অ্যাম্বুলেন্স** বা **রোগীবাহন** (অ্যাম্বুলেন্স, ভ্রাম্যমাণ হাসপাতাল, পরিগ্লানযান, গ্লানযান, রূগ্ণ ও আহতদের পরিবহণের গাড়ি, পরিগ্লানোপচার) জরুরী চিকিৎসার প্রয়োজন এমন রোগী পরিবহনের কাজে নিয়োজিত যানবাহন বিশেষ, যা এক স্থান থেকে অন্যস্থানে উন্নত চিকিৎসার জন্য ব্যবহার করা হয়। এতে গুরুতর আহত ব্যক্তি অসুস্থ রোগী, জরুরী সেবার প্রয়োজনে নিরাপদ স্থানান্তর নিমিত্তে পরিষেবা প্রদান করা হয়। সচরাচর অ্যাম্বুলেন্সের সাহায্যে জরুরীভাবে জনগণ স্বাস্থ্যসেবা গ্রহণের উদ্দেশ্যে হাসপাতালে গমন করে থাকেন। অনাকাঙ্ক্ষিত সড়ক দুর্ঘটনা,অগ্নিকান্ড,বিভিন্ন ধরনের দুর্ঘটনার প্রেক্ষিতে গুরুতর শারিরীক অসুস্থতা, প্রসুতি মায়ের জরুরী সেবা ইত্যাদি প্রয়োজনে অ্যাম্বুলেন্সের দরকার পড়ে থাকে। সাধারণতঃ হাসপাতালের জরুরী বিভাগে ও নিকটতম দূরত্বে অ্যাম্বুলেন্স অবস্থান করে। রোগীদের যাত্রাপথে প্রয়োজনীয় সেবা হিসেবে স্বাস্থ্য পরিচর্যা কিংবা জরুরি প্রাথমিক চিকিৎসা ওঔষধ প্রদান করেন। হাসপাতালে গমনের পূর্বে জরুরী স্বাস্থ্য সেবা প্রদানের লক্ষ্যে তারা উচ্চ প্রশিক্ষণপ্রাপ্ত হয়ে থাকেন। কাউকে জরুরীভিত্তিতে চিকিৎসা সেবা প্রদানই ফার্স্ট এইড বা প্রাথমিক চিকিৎসা।

অ্যাম্বুলেন্সে বিশেষ ধরনের যন্ত্রপাতি সংস্থাপন থাকে যা ব্যক্তি বা রোগীকে বাচিঁয়ে রাখার ক্ষেত্রে সহায়ক ভূমিকা পালন করে। রক্ত বন্ধ করা, ভাঙ্গা হাঁড় নড়াচড়া না করা, আগুনে পুড়ে যাওয়া ইত্যাদি চিকিৎসা সেবায় সহায়ক যন্ত্র ও উপকরণ অ্যাম্বুলেন্সে রাখা হয়। এছাড়াও এতে অতিরিক্ত জরুরি যন্ত্রপাতি রাখা হয় যার সাহায্যে নবজাতককে সুস্থভাবে ভূমিষ্ঠ হতে এবং হৃদযন্ত্রকে স্বাভাবিক ও সচল রাখার জন্য চেষ্টা চালানো হয়।

উন্নত দেশসমূহে অ্যাম্বুলেন্স ডেকে আনার জন্যে বিশেষ ধরনের জরুরি নম্বর প্রদান করা হয়। এরফলে দ্রুত রোগীর পরিচর্যার নিশ্চয়তা বিধান করা হয়। তবে জরুরী নম্বরটি দেশভেদে ভিন্ন হতে পারে। যুক্তরাজ্যে বাংলাদেশ ৯৯৯; মার্কিন যুক্তরাষ্ট্রে ৯১১; ইউরোপে ১১২ ভারতে ১০২ হচ্ছে অ্যাম্বুলেন্স অগ্নি নির্বাপক,পুলিশ ডেকে আনার জন্যে বিশেষ ধরনের জরুরী নম্বর।

## এয়ার অ্যাম্বুলেন্স
গত ২০ বছর ধরে এয়ার অ্যাম্বুলেন্স রোগী স্থানান্তরে অত্যন্ত গুরুত্বপূর্ণ ভূমিকা পালন করছে। হেলিকপ্টার এবং বিমানে সাধারণতঃ একই ধরনের যন্ত্রপাতিতে সাজানো থাকে যা ভূমিতে ব্যবহৃত অ্যাম্বুলেন্সের অনুরূপ। মার্কিন যুক্তরাষ্ট্রে কোস্ট গার্ড জনগণের উন্নততর সেবা প্রদানের নিমিত্তে এয়ার অ্যাম্বুলেন্স ব্যবস্থাপনা পরিচালনা করে থাকে। এছাড়াও, ব্যক্তিগতভাবে আন্তর্জাতিক অঙ্গনেও এয়ার অ্যাম্বুলেন্স সেবা গ্রহণ করা যায়।

## তথ্যসূত্র
প্রেসিডেন্ট গার্ড রেজিমেন্ট

**প্রেসিডেন্ট গার্ড রেজিমেন্ট** (পিজিআর) বঙ্গভবনে অবস্থিত বাংলাদেশের রাষ্ট্রপতির নির্বাহী অফিসের একটি সত্তা, রাষ্ট্রপতির বিদেশ ভ্রমণ, রাষ্ট্রপতির সাধারণ যাতায়াত, চিকিৎসা সহায়তা ও জরুরি চিকিৎসা সেবা, এবং আতিথেয়তা পরিষেবা সহ সকল ধরনের নিরাপত্তা, সামরিক সহায়তা নিশ্চিত করে। পিজিআর এর প্রধান হলেন রাষ্ট্রপতির সামরিক সচিব এবং প্রেসিডেন্ট গার্ড রেজিমেন্টের কমান্ডার। রাষ্ট্রপতি জিয়াউর রহমান ১৯৭৬ সালে এই বাহিনী গঠন করেন। সেই সময় এটি *প্রেসিডেন্সিয়াল সিকিউরিটি ফোর্স* নামে পরিচিত ছিল। ১৯৮২ সালে রাষ্ট্রপতি হুসেন মুহাম্মদ এরশাদ এটি পূনর্গঠন করেন এবং একটি পূর্ণাঙ্গ বাহিনী হিসাবে উন্নীত করেন  এবং সেই সময় এটির নাম পরিবর্তন করে নির্ধারণ করা হয় এবং নতুন নাম প্রেসিডেন্ট গার্ড রেজিমেন্ট।

## ইতিহাস
১৯৮২ সালে পুনর্গঠন করা হয় এবং রাষ্ট্রপতি এবং অন্যান্য দেশের রাষ্ট্রপ্রধান ও উচ্চপদস্থ কূটনৈতিক কর্মকর্তাদের নিরাপত্তা প্রদান এই বাহিনীর লক্ষ্য হিসাবে নির্ধারন করা হয়।

## লক্ষ্য এবং কার্যপরিধি

বাংলাদেশের রাষ্ট্রপতি, বাংলাদেশের প্রধানমন্ত্রী তাদের পরিবারের নিকটতম সদস্যদের এবং বিধিবদ্ধ আইন এবং সরকার সিদ্ধান্ত হিসাবে গুরুত্বপূর্ণ ব্যক্তিদের নিরাপত্তা প্রদান এই বাহিনীর প্রধান দায়িত্ব।

রাষ্ট্রপতির সকল দেহরক্ষী এই অফিসের অধীনে নিয়োগ করা হয়। অন্যান্য দেশের রাষ্ট্রপ্রধান, সরকার প্রধানরা এই সুরক্ষা পেয়ে থাকেন।

প্রেসিডেন্ট গার্ড রেজিমেন্টের এর কমান্ডার একজন সেনাবাহিনীর মেজর জেনারেল যিনি রাষ্ট্রপতির সামরিক সচিব হিসাবে দায়িত্ব পালন করেন, তার পদমর্যাদা মার্কিন যুক্তরাষ্ট্রের হোয়াইট হাউসের সামরিক অফিসারের সমতুল্য। তিনি সরাসরি রাষ্ট্রপতির কাছে রিপোর্ট করেন।

কমান্ডেন্ট সাধারণত একজন ব্রিগেডিয়ার জেনারেল হয়ে থাকেন, যিনি দৈনন্দিন প্রশাসন কাজের দায়িত্বে নিয়োজিত থাকেন।

আট প্লাটুন সৈন্যের সমন্বয়ে এই বাহিনী গঠন করা হয় আর প্রতিটি প্লাটুনের নেতৃত্বে থাকেন একজন মেজর অথবা ক্যাপ্টেন পদমর্জাদার কর্মকর্তা। এই রেজিমেন্টর সদস্যদের পোশাক বাংলাদেশ সেনাবাহিনীর অন্যন্য বাহিনীর থেকে আলাদা এবং এই বাহিনীর সদস্যদের পোশাকের সাথে আগ্নেয়াস্ত্র বহন করা র অনুমতি রয়েছে, এমনকি শান্তিকালীন সময়ও।

## অস্ত্রসমূহ

## আরও দেখুন
* শেখ মুজিবুর রহমান
* লেফটেনেন্ট জেনারেল জিয়াউর রহমান
* লেফটেনেন্ট জেনারেল এইচ এম এরশাদ

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশ সেনাবাহিনীর রেজিমেন্ট
বিষয়শ্রেণী:বাংলাদেশের সশস্ত্র বাহিনী
বিষয়শ্রেণী:ঢাকা সেনানিবাস
দ্যা গুস গার্ল

***দ্যা গুস গার্ল*** () ফরাসী চিত্রকর উইলিয়াম এডলফ বুঁগেরো অঙ্কিত ১৮৯১ সালে সমাপ্ত একটি তৈলচিত্র। তৈলচিত্রটি বর্তমানে নিউইয়র্কে অবস্থিত হার্বার্ট এফ. জনসন মিউজিয়াম অফ আর্টে সংরক্ষিত রয়েছে।

বুঁগেরোর অন্যসব বিখ্যাত চিত্রের মত এই চিত্রটিরও মূল চরিত্র খালিপায়ের, পবিত্র মুখাবয়বের এক গ্রামীণ কিশোরী।

## বহিঃসংযোগ
* The Goose Girl, জনসন মিউজিয়াম অফ আর্ট

বিষয়শ্রেণী:১৮৯১-এর চিত্রকর্ম
বিষয়শ্রেণী:উইলিয়াম এডলফ বুঁগেরো অঙ্কিত তৈলচিত্র
দ্যা হে ওয়েইন

***দ্যা হে ওয়েইন*** () প্রখ্যাত ব্রিটিশ চিত্রকর জন কন্সটেবল অঙ্কিত তার সর্বাপেক্ষা জনপ্রিয় একটি তৈলচিত্র। চিত্রটিতে ইংল্যান্ডের সাফোকে স্টোর নদীর তীরের এক শান্ত গ্রামীণ পরিবেশ ফুটে উঠেছে। কনস্টেবল ১৮২১ সালে এই চিত্রকর্মটি সমাপ্ত করেন। বর্তমানে চিত্রটি লন্ডনের ন্যাশনাল গ্যালারিতে শোভা পাচ্ছে। *দ্যা হে ওয়েইন* বৃটেনের অন্যতম শ্রেষ্ঠ চিত্রকর্ম হিসেবে পরিগণিত হয়ে আসছে।

## বর্ণনা
*দ্যা হে ওয়েইন* ক্যানভাসের ওপর তেলরঙে আঁকা। তৈলচিত্রটির মূল বক্তব্য খুব সাধারণ-দু'টি ঘোড়া একটি হে ওয়েইন বা বড় খড় টানার গাড়ি নদীর এপারে টেনে নিয়ে আসছে। এপারে ছোট একটি কুকুর। নদীর পাড়ে উইলোর ঝাড়। দূরে প্রান্তর পেঁজা তুলোর মত মেঘবহুল আকাশের সাথে মিশে গেছে। নদীর পাড়ে ছোট একটি কটেজ। কটেজটি আবার কন্সটেবলের আরেকটি চিত্রকর্ম **[[উইলি লটস কটেজ]]** এর বিষয়বস্তু। বাড়িটি সাফোকে ফ্ল্যাটফোর্ড মিল নামক স্থানে অবস্থিত। নদীটি আবার দু'টি কাউন্টির সীমারেখা হিসেবে চিন্হিত। নদীর বাম পাশ হচ্ছে সাফোক, আর ডান পাশে এসেক্স।

## তথ্যসূত্র

## বহিঃসংযোগ
* The Hay Wain, The National Gallery.
* 

বিষয়শ্রেণী:১৮২১-এর চিত্রকর্ম
বিষয়শ্রেণী:জন কনস্টেবলের চিত্রকর্ম
বিষয়শ্রেণী:জাতীয় গ্যালারির সংগ্রহ, লন্ডন
রাজযোগ (বই)

**রাজযোগ অথবা অন্তঃপ্রকৃতি-জয়** (ইংরেজি ভাষায়: Raja Yoga) স্বামী বিবেকানন্দ রচিত হিন্দু যোগ দর্শন বিষয়ক একটি বই। এই বইতে যোগদর্শনের অন্যতম শাখা রাজযোগ সম্বন্ধে আলোচনা করা হয়েছে। মূল ইংরেজি বইটি ১৮৯৬ সালের জুলাই মাসে প্রকাশিত হয়েছিল। ১৮৯৯ সালে এর বঙ্গানুবাদ উদ্বোধন কার্যালয় থেকে প্রকাশিত হয়। এটিই উদ্বোধন থেকে প্রকাশিত প্রথম বই। *রাজযোগ* স্বামী বিবেকানন্দের সবচেয়ে জনপ্রিয় বইগুলির একটি।

শিকাগো ধর্মসম্মেলনে বক্তৃতাদানের পর স্বামী বিবেকানন্দ কিছুদিন নানা জনসভায় ঘুরে বক্তৃতা দেন। তারপর ১৮৯৫ সালে মার্কিন যুক্তরাষ্ট্রে স্থায়ীভাবে হিন্দু দর্শন শিক্ষাদানের উদ্দেশ্যে নিউ ইয়র্কে একটি বাড়ি ভাড়া নেন। এই বাড়িতে তার নির্বাচিত শিষ্য ও শিষ্যাদের সামনে তিনি যোগ দর্শন শিক্ষা দিতে শুরু করেন। এই বাড়িতে বসে ওই বছরই জুন মাসে বিবেকানন্দ রাজযোগ বইটি রচনা করেন। বইটি লেখার সময় শ্রুতিলেখকের কাজ করেছিলেন তার শিষ্যা মিস এস. ই. ওয়াল্ডো।

এই বইয়ের পরিশিষ্ট অংশে বিবেকানন্দ পতঞ্জলির *যোগসূত্র*-এর একটি ইংরেজি অনুবাদ ও তার নিজস্ব ব্যাখ্যা যুক্ত করে দেন।

## অধ্যায়
* ভূমিকা
* অবতরণিকা
* সাধনার প্রথম সোপান
* প্রাণ
* প্রাণের আধ্যাত্মিক রূপ
* অধ্যাত্ম প্রাণের সংযম
* প্রত্যাহার ও ধারণা
* ধ্যান ও সমাধি
* সংক্ষেপে রাজযোগ
** পাতঞ্জল-যোগসূত্র (পরিশিষ্ট)

## আরও দেখুন

* স্বামী বিবেকানন্দের শিক্ষা ও দর্শন
* জ্ঞানযোগ (স্বামী বিবেকানন্দের বই)
* কর্মযোগ (স্বামী বিবেকানন্দের বই)

## তথ্যসূত্র

বিষয়শ্রেণী:১৮৯৬-এর বই
বিষয়শ্রেণী:স্বামী বিবেকানন্দ
বিষয়শ্রেণী:যোগদর্শন-বিষয়ক বই
বিষয়শ্রেণী:স্বামী বিবেকানন্দের প্রবন্ধ
বি. জয়ন্ত বালিগা

**ডঃ বি. জয়ন্ত বালিগা** (ইংরেজি ভাষায়: B. Jayant Baliga) একজন মার্কিন তড়িৎ প্রকৌশলী। বালিগা তিনটি কোম্পানি প্রতিষ্ঠা করেন যেগুলো সেমিকন্ডাক্টরভিত্তিক পণ্য প্রস্তুত করে। বালিগা ১০০ টিরও বেশি প্যাটেন্টের অধিকারী। ২০১০ সালে তাকে ন্যাশনাল মেডেল অব টেকনোলজি অ্যান্ড ইনোভেশন পুরস্কারিত করা হয়, যা বারাক ওবামা নিজে তাকে প্রদান করে। এটি একজন প্রকৌশলীর জন্য মার্কিন যুক্তরাষ্ট্রের সর্বোচ্চ পুরস্কার।

## জীবনী
জয়ন্ত বালিগা ভারতের মাদ্রাজে জন্মগ্রহণ করেন। তিনি ভারতের ব্যাঙ্গালোরে নিকটবর্তী জালাহাল্লি নামক গ্রামে বড় হন।

## শিক্ষা জীবনী
তিনি ১৯৬৯ সালে মাদ্রাজের ইন্ডিয়ান ইনস্টিটিউট অব টেকনোলজি থেকে তড়িৎ প্রকৌশলে ব্যাচেলর অব টেকনোলজি ডিগ্রি লাভ করেন এবং রেনসেলার পলিটেকনিক ইনস্টিটিউট থেকে তড়িৎ প্রকৌশলেই ১৯৭১ সালে মাস্টার্স এবং ১৯৭৪ সালে ডক্টরেট ডিগ্রি অর্জন করেন।

## কর্ম জীবনী
তিনি নিউ ইয়র্কের জেনারেল ইলেকট্রিক কোম্পানিতে ১৫ বছর কাজ করেন। ১৯৮৮ সালে নর্থ ক্যারোলিনা স্টেট ইউনিভার্সিটিতে পূর্ণ অধ্যাপক পদে যোগদান করেন। ১৯৯৭ সালে তাকে ডিস্টিঙ্গুইশড ইউনিভার্সিটি প্রফেসর হিসেবে ঘোষণা করা হয়।

## সম্মাননা
* সদস্য, ন্যাশনাল অ্যাকাডেমি অব ইঞ্জিনিয়ারিং, যুক্তরাষ্ট্র (২০০০)
* ইউরোপিয়ান অ্যাকাডেমি অব সায়েন্সেস, (২০০৫)
* ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ১৯৮৩
* ন্যাশনাল মেডেল অব টেকনোলজি অ্যান্ড ইনোভেশন, ২০১০

## তথ্যসূত্র

## বহিঃসংযোগ
* www.ece.ncsu.edu
* "IEEE Lamme Medal Recipients"
* www.apnatriangle.com 

বিষয়শ্রেণী:জীবিত ব্যক্তি
বিষয়শ্রেণী:মার্কিন প্রকৌশলী
বিষয়শ্রেণী:মার্কিন তড়িৎ প্রকৌশলী
বিষয়শ্রেণী:জেনারেল ইলেকট্রিক মানুষ
বিষয়শ্রেণী:মাদ্রাজের ইন্ডিয়ান ইন্সটিটিউট অব টেকনোলজি প্রাক্তন ছাত্র
বিষয়শ্রেণী:রেন্সেলেয়া পলিটেকনিক ইন্সটিটিউট প্রাক্তন ছাত্র
বিষয়শ্রেণী:উত্তর ক্যারোলিনা স্টেট বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রে ভারতীয় প্রবসিত
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:আইইইই মেডেল অব অনার বিজয়ী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:১৯৪৮-এ জন্ম
বিষয়শ্রেণী:আইআইটি মাদ্রাজের প্রাক্তন শিক্ষার্থী
বিষয়শ্রেণী:কন্নড় বংশোদ্ভূত মার্কিন ব্যক্তি
রামকৃষ্ণ মঠ

thumb|200px|বেলুড় মঠ
**রামকৃষ্ণ মঠ** একটি হিন্দু ধর্মীয় সন্ন্যাসী সম্প্রদায়। এই মঠ স্বামী বিবেকানন্দ কর্তৃক রামকৃষ্ণ পরমহংসের শিক্ষা ও আদর্শের ভিত্তিতে প্রতিষ্ঠিত। রামকৃষ্ণ মঠের প্রধান কার্যালয় ভারতের পশ্চিমবঙ্গ রাজ্যের বেলুড় মঠে। এটি রামকৃষ্ণ মিশনের যমজ সংগঠন। রামকৃষ্ণ মঠ ও রামকৃষ্ণ মিশন একসঙ্গে রামকৃষ্ণ সংঘ নামে পরিচিত।

## সন্ন্যাসী সম্প্রদায়
right|200px|thumb|রামকৃষ্ণ মঠ (বলরাম মন্দির), বাগবাজার, কলকাতা 
রামকৃষ্ণ মঠ শুধু সন্ন্যাসী ও ব্রহ্মচারীদের নিয়ে গঠিত। এটি পুরুষদের সংগঠন। রামকৃষ্ণ পরমহংসের প্রয়াণের পর ১৮৮৬ সালে তার সন্ন্যাসী শিষ্যেরা স্বামী বিবেকানন্দের নেতৃত্বে এই মঠ প্রতিষ্ঠা করেন। প্রথমে মঠ ছিল কলকাতার উপকণ্ঠে বরানগরে। সেই সময় মঠের নাম ছিল বরানগর মঠ। ১৮৯৯ সালের জানুয়ারি মাসে হাওড়া জেলা বেলুড়ে মঠ স্থানান্তরিত হয়। পরে বেলুড় মঠেই রামকৃষ্ণ মিশন প্রতিষ্ঠিত হয়।

বিষয়শ্রেণী:হাওড়া
বিষয়শ্রেণী:রামকৃষ্ণ মিশন
বিষয়শ্রেণী:স্বামী বিবেকানন্দ
বিষয়শ্রেণী:নব্য হিন্দুধর্মীয় আন্দোলন
বিষয়শ্রেণী:ভারত ভিত্তিক হিন্দু সংগঠন
বিষয়শ্রেণী:ভারতে হিন্দু মঠ
বিষয়শ্রেণী:হিন্দুধর্মীয় পরম্পরা
গঙ্গোত্রী

**গঙ্গোত্রী** () ভারতের উত্তরাখণ্ড রাজ্যের উত্তরকাশী জেলার একটি শহর ও নগর পঞ্চায়েত। এটি ভাগীরথী নদীর তীরে অবস্থিত একটি হিন্দু তীর্থ শহর। গঙ্গোত্রী হিমাদ্রি হিমালয় পর্বতশ্রেণীতে ৩,১০০ মিটার উচ্চতায় অবস্থিত।

## ভূগোল
গঙ্গোত্রীর অবস্থান হল ।

## গঙ্গোত্রী মন্দির
left|250px|thumb|গঙ্গোত্রী মন্দির
গঙ্গোত্রী গঙ্গা নদীর উৎসস্থল। তাই এখানে দেবী গঙ্গার একটি মন্দির আছে। গঙ্গোত্রী ছোট চার ধাম তীর্থ-চতুষ্টয়ের একটি। এখানে গঙ্গা নদীর নাম ভাগীরথী নদী। গঙ্গোত্রী থেকে দেবপ্রয়াগ পর্যন্ত গঙ্গা ভাগীরথী নামে প্রবাহিত। তারপর অলকানন্দা নদীর সঙ্গে মিলিত হয়ে গঙ্গা নাম ধারণ করেছে। গঙ্গোত্রীর নিকট গোমুখে গঙ্গার উৎস। এটি গঙ্গোত্রী শহর থেকে ১৯ কিলোমিটার দূরে গঙ্গোত্রী হিমবাহের উপর অবস্থিত।

## পৌরাণিক সূত্র
[thumb|left|[গোমুখ, গঙ্গোত্রীর কাছে গঙ্গার উৎস]] 
হিন্দু পুরাণ অনুসারে, রাজা ভগীরথের পূর্বপুরুষের পাপস্খালনের জন্য দেবী গঙ্গা এইখানে নদীরূপে অবতীর্ণ হন। তার অবতরণের আগে ভগীরথ এখানে অনেকদিন তপস্যা করেছিলেন।

## আরও দেখুন

* গঙ্গোত্রী জাতীয় উদ্যান

## তথ্যসূত্র

## বহিঃসংযোগ

* Gangotri Temple Photos

বিষয়শ্রেণী:উত্তরাখন্ডের পর্যটন
বিষয়শ্রেণী:উত্তরাখন্ডের হিন্দু মন্দির
বিষয়শ্রেণী:উত্তরকাশী জেলা
বিষয়শ্রেণী:উত্তরাখন্ডের পর্বতমালা
বিষয়শ্রেণী:ভারতের পর্বত
বিষয়শ্রেণী:ছোট চারধাম মন্দির
বিষয়শ্রেণী:গঙ্গা নদী
বিষয়শ্রেণী:ছোট চার ধাম মন্দির
বিষয়শ্রেণী:হিন্দু পবিত্র শহর
বিষয়শ্রেণী:ভারতের হিন্দু তীর্থস্থান
বিষয়শ্রেণী:উত্তরাখণ্ডের হিন্দু মন্দির
বিষয়শ্রেণী:উত্তরাখণ্ডের পর্যটন
কেদারনাথ মন্দির

**কেদারনাথ মন্দির** (, *Kēdārnāth Maṃdir* ) হিন্দুদের অন্যতম প্রধান তীর্থস্থান। এটি ভারতের উত্তরাখণ্ড রাজ্যের গাড়োয়াল হিমালয় পর্বতশ্রেণীতে অবস্থিত কেদারনাথ শহরে মন্দাকিনী নদীর তীরে স্থাপিত একটি শিব মন্দির। এখানকার তীব্র শীতের জন্য মন্দিরটি কেবল এপ্রিল মাসের শেষ থেকে কার্তিক পূর্ণিমা অবধি খোলা থাকে। শীতকালে কেদারনাথ মন্দিরের মূর্তিগুলিকে ছয় মাসের জন্য উখিমঠে নিয়ে গিয়ে পূজা করা হয়। এই অঞ্চলের প্রাচীন নাম ছিল কেদারখণ্ড; তাই এখানে শিবকে কেদারনাথ (অর্থাৎ, কেদারখণ্ডের অধিপতি) নামে পূজা করা হয়। মন্দিরটি খ্রিস্টীয় ষষ্ঠ-নবম শতাব্দীর তামিল নায়ানার সন্তদের দ্বারা পাডল পেত্রা স্থলম বা মহাদেশের ২৭৫টি অতি পবিত্র শিবক্ষেত্র হিসেবে প্রশংসিত হয়েছে।

কেদারনাথ মন্দিরে যাওয়ার জন্য কোনো সড়কপথ নেই। ২০১৩ সালের ১৬ই এবং ১৭ই জুন কেদারখন্ডে ঘটে যাওয়া প্রলয়ঙ্কর প্রাকৃতিক বিপর্যয়ের আগে গৌরীকুণ্ড থেকে ১৪ কিলোমিটার পথ পাহাড়ি চড়াই পথে ট্রেকিং করে মন্দিরে যেতে হত। লোকের বিশ্বাস, আদি শঙ্কর বর্তমান স্থানে মন্দিরটি নির্মাণ করেছিলেন। যদিও মহাভারতেও কেদারনাথ মন্দিরের উল্লেখ আছে। এটি একটি জ্যোতির্লিঙ্গ। কথিত আছে, পাণ্ডবরা এখানে তপস্যা করে শিবকে তুষ্ট করেন। এটি উত্তর হিমালয়ের ছোট চার ধাম তীর্থ-চতুষ্টয়েরও অন্যতম।বর্তমানে শোনপ্রয়াগ থেকে হাঁটতে হয় ।এখান থেকে গৌরীকুণ্ড চার কিমি। গৌরীকুণ্ড থেকে সাড়ে ছয় কিমি দূরে ভীমবলি, সেখান থেকে আট কিমি দূরে লিঞ্চোলি, লিঞ্চোলি থেকে কেদারনাথ পাঁচ কিমি অর্থাৎ আগে চোদ্দ কিমি এবং এখন সাড়ে তেইশ কিমি হাঁটতে হয়। 

## পাদটীকা


## তথ্যসূত্র
* 
* 
* .
* 
* 
* 
* 
## বহিঃসংযোগ
* Char Dham, Official website of Uttarakhand Government
* [the http://www.badrikedar.com/, kedarnath.org, yamunotri.org and gangotri.org domains have moved to https://web.archive.org/web/20190308073419/http://www.4dham.com/]
* Virtual Lord Shiva Darshan and pilgrimage with videos and images
* http://www.badrikedar.com/ Official Site
* http://migranov.ru/kedarnath.php
* story

বিষয়শ্রেণী:উত্তরাখণ্ডের হিন্দু মন্দির
বিষয়শ্রেণী:জ্যোতির্লিঙ্গ
বিষয়শ্রেণী:ছোট চার ধাম মন্দির
বিষয়শ্রেণী:পঞ্চ কেদার
বিষয়শ্রেণী:রুদ্রপ্রয়াগ জেলা
বিমান মল্লিক

**বিমান মল্লিক** (জন্ম: ১৯৩৩) স্বাধীন বাংলাদেশের প্রথম ডাকটিকিটগুলোর নকশাকার ছিলেন। 

## জন্ম
কলকাতার হাওরাতে বিমান মল্লিকের জন্ম ১৯৩৩ সালে। তার পিতার নাম অজিত কুমার মল্লিক এবং মায়ের নাম সারদা দেবী। এগারো ভাইবোনের মধ্যে ১০ম তিনি।

## পড়াশুনা
লন্ডনের সেন্ট মার্টিন স্কুল অব আর্টে চার বছর মেয়াদি ডিজাইনের কোর্সে ভর্তি হন মল্লিক।

## কর্মজীবন
১৯৬৫ সাল বিমান মল্লিক কাজ পেয়ে যান নামকরা অক্সফোর্ড ইউনিভার্সিটি প্রেসে। প্রথম *ইন্ডিয়া অ্যান্ড হার নেইবারস* বইটির ডিজাইনের জন্য সম্মানী পান ৭৫০ পাউন্ড।

## উল্লেখযোগ্য কাজ
১৯৬৯ সালে মহাত্মা গান্ধীকে নিয়ে ব্রিটিশ সরকার স্মারক ডাকটিকিট প্রকাশ করে। আর এই ডাকটিকিটের নকশা করে আলোচনায় আসেন বিমান মল্লিক। তিনিই প্রথম এবং একমাত্র ভিনদেশি, যিনি ব্রিটিশ ডাকটিকিটের নকশা করেছেন।

## বাংলাদেশের প্রথম ডাকটিকিট
১৯৭১ সালের ২৯ এপ্রিল সাবেক ব্রিটিশ ডাক যোগাযোগ মন্ত্রী জন স্টোনহাউস বিমান মল্লিককে বাংলাদেশের ডাকটিকিট করে দেয়ার কথা বলেন। পরবর্তীতে ৩ মে হাউস অব কমন্সে ডাকটিকিট নিয়ে জন স্টোনহাউসের সঙ্গে প্রথম বৈঠক করেন তিনি। দ্বিতীয় সাক্ষাতের সময় বিচারপতি আবু সাঈদ চৌধুরীর সঙ্গে বিমান মল্লিককে পরিচয় করিয়ে দেন স্টোনহাউস। বাংলাদেশ আন্দোলনের আরেক সক্রিয় সমর্থক ব্রিটিশ দাতব্য প্রতিষ্ঠান ‘ওয়ার অন ওয়ান্ট’ প্রধান ডোনাল্ড চেসওয়ার্থ কলকাতায় গিয়ে মুজিবনগর সরকারের কাছ থেকে মূল নকশার অনুমোদন নিয়ে আসেন। তারপর স্টোনহাউসের সহযোগিতায় লন্ডনের ফরম্যাট ইন্টারন্যাশনাল সিকিউরিটি প্রেস থেকে ছাপা হয় ডাকটিকিটগুলো। এবার প্রকাশনার পালা। ১৯৭১ সালের ২৬ জুলাই হাউস অব কমন্সে আন্তর্জাতিক সংবাদ সম্মেলনে বিচারপতি আবু সাঈদ চৌধুরী ডাকটিকিটগুলো ও ফার্স্ট ডে কাভার প্রদর্শন করেন। তার পরদিন যুক্তরাজ্যের প্রায় সবকটি সংবাদমাধ্যমে এ খবর গুরুত্বের সঙ্গে প্রকাশিত হয়। ২৯ জুলাই বাংলাদেশের মুক্তাঞ্চলসহ উত্তর-দক্ষিণ আমেরিকা, যুক্তরাজ্য, ইউরোপ, মধ্যপ্রাচ্যের বিভিন্ন দেশে আনুষ্ঠানিকভাবে প্রকাশ পায় স্বাধীন বাংলাদেশের ডাকটিকিট। আটটি ডাকটিকিটের সেটের মূল্য ধরা হয়েছিল এক পাউন্ড নয় পেনি। টিকিট বিক্রির জন্য দায়িত্ব দেওয়া হয় ‘বাংলাদেশ ফিলাটেলিক এজেন্সি’ নামের প্রতিষ্ঠানকে। সারা বিশ্বে ছড়িয়ে পড়ে স্বাধীন বাংলার ডাকটিকিট। বিভিন্ন দেশে সরকার ও গুরুত্বপূর্ণ দপ্তরে টিকিটগুলো পৌঁছায় আলোচনার ঝড় ওঠে।

## বিবাহিত জীবন
১৯৬৭ সালে বিয়ে করেন অপরাজিতাকে।

## তথ্যসূত্র

## বহি:সংযোগ

বিষয়শ্রেণী:১৯৩৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নকশাকার
রাকেশ আগারওয়াল

**রাকেশ আগারওয়াল** () একজন ভারতীয়-মার্কিন প্রকৌশলী। তিনি বর্তমানে পারডু বিশ্ববিদ্যালয়ের রাসায়নিক প্রকৌশলের একজন অধ্যাপক। তিনি কানপুরে অবস্থিত ইন্ডিয়ান ইনস্টিটিউট অব টেকনোলজি থেকে ১৯৭৫ সালে ব্যাচেলর অব টেকনোলজি, ১৯৭৭ সালে ডেলাওয়ার বিশ্ববিদ্যালয় থেকে মাস্টার্স এবং ১৯৮০ সালে ম্যাসাচুসেট্‌স ইনস্টিটিউট অফ টেকনোলজি থেকে ডক্টর অব সায়েন্স ডিগ্রি অর্জন করেন। তিনি ১১৬ টি মার্কিন প্যাটেন্ট এবং ৫০০টি আন্তর্জাতিক প্যাটেন্টের অধিকারী।

## সম্মাননা
* সদস্য, ন্যাশনাল অ্যাকাডেমি অব ইঞ্জিনিয়ারিং, ২০০২
* ন্যাশনাল মেডেল অব টেকনোলজি অ্যান্ড ইনোভেশন, ২০১০

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:মার্কিন রাসায়নিক প্রকৌশলী
বিষয়শ্রেণী:পারডু বিশ্ববিদ্যালয়ের শিক্ষক
বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:আইআইটি কানপুরের প্রাক্তন শিক্ষার্থী
বিষয়শ্রেণী:ডেলাওয়্যার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় বংশোদ্ভূত মার্কিন শিক্ষায়তনিক
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
দ্যা ইয়াং শেফার্ডেস

***দ্যা ইয়াং শেফার্ডেস*** () ফরাসী চিত্রকর উইলিয়াম এডলফ বুঁগেরো অঙ্কিত ১৮৮৫ খ্রিস্টাব্দে সমাপ্ত একটি তৈলচিত্র। তৈলচিত্রটি বর্তমানে সান দিয়েগোতে অবস্থিত সান দিয়েগো মিউজিয়াম অফ আর্টে সংরক্ষিত রয়েছে।

বুঁগেরোর অন্যসব বিখ্যাত চিত্রের মত এই চিত্রটিরও মূল চরিত্র ভেড়া চরানো, খালিপায়ের, পবিত্র মুখাবয়বের এক গ্রামীণ কিশোরী।

## বহিঃসংযোগ
* The Young Shepherdess, সান দিয়েগো মিউজিয়াম অফ আর্ট

বিষয়শ্রেণী:১৮৮৫-এর চিত্রকর্ম
বিষয়শ্রেণী:উইলিয়াম এডলফ বুঁগেরো অঙ্কিত তৈলচিত্র
নুহাশ পল্লী

thumb|270px|right| নুহাশ পল্লীর বৃক্ষছায়ায় হুমায়ূন আহমেদ, ২০১১

**নুহাশ পল্লী** ঢাকার অদুরে গাজীপুরে অবস্থিত প্রয়াত বাংলাদেশি কথাসাহিত্যিক হুমায়ূন আহমেদের বাগানবাড়ী। কার্যত এটি নুহাশ চলচ্চিত্রের শুটিংস্পট ও পারিবারিক বিনোদন কেন্দ্র। নুহাশ পল্লীতে প্রবেশের পর মাঠ ধরে সামনে এগিয়ে হাতের বাঁ-পাশে শেফালি গাছের নীচে একটি নামাজের ঘর রয়েছে। এর পাশে তিনটি পুরনো লিচুগাছ নিয়ে একটি ছোট্ট বাগান রয়েছে। লিচু বাগানের উত্তর পাশে জাম বাগান আর দক্ষিণে আম বাগান। ওই লিচুগাছের নিচে হুমায়ূন আহমেদের সমাধি অবস্থিত।

## ইতিহাস
বাংলাদেশী কথাসাহিত্যিক হুমায়ুন আহমেদ ব্যক্তিগত উদ্যোগে নুহাশ পল্লী প্রতিষ্ঠা করেন। গাজীপুর জেলার চৌরাস্তা থেকে ২০ কিলোমিটার দূরে এক হোতাপাড়া বাজারের পিরুজালী নামক গ্রামে প্রয়াত হুমায়ূন আহমেদ নুহাশ পল্লী গড়ে তোলেন। সেখানকার নানা স্থাপনা আর অসংখ্য ফলজ, বনজ গাছের পাশাপাশি তিনি ঔষধি গাছের বাগান বানিয়েছেন। ছেলে নুহাশ হুমায়ূন এর নামে রাখা নুহাশ পল্লীকে হুমায়ূন আহমেদ মনের মতো করে নিজস্ব স্বপ্নজগত করে তোলার প্রয়াস রেখেছেন। তাই নিজের তৈরি করা আড়াই'শত প্রজাতির সবুজ গাছের উক্ত "নন্দন কাননে" তিনি বারবার ছুটে গেছেন। ঢাকার ধানমন্ডিতে তার বাসস্থান হলেও তিনি সুযোগ পেলেই নুহাশ পল্লীতে চলে আসতেন সময় কাটাতে। কখনো আসতেন সপরিবারে, কখনো আসতেন বন্ধু-বান্ধবদের নিয়ে রাতভর আড্ডা দিতে। প্রতি বছর ১লা বৈশাখে নুহাশ পল্লীতে বৈশাখী মেলার আয়োজন করা হতো। নুহাশ পল্লীতে হুমায়ূন আহমেদ স্যুটিং স্পট, দিঘি আর তিনটি সুদৃশ্য বাংলো গড়ে তুলেছেন। একটিতে তিনি থাকতেন আর বাকি দুটিতে তিনি তার শৈল্পিক চিন্তাধারার বিকাশ ঘটিয়েছিলেন। শানবাঁধানো ঘাটের দিঘির দিকে মুখ করে বানানো বাংলোকে তিনি ‘ভূত বিলাস’ নাম দিয়েছিলেন। দুর্লভ সব ঔষধি গাছ নিয়ে যে বাগান তৈরি করা হয়েছে তার পেছনেই রূপকথার মৎস্যকন্যা আর রাক্ষসের ভাস্কর্য রয়েছে। আরো রয়েছে পদ্মপুকুর ও অর্গানিক শৈলীতে নকশা করা  এবড়োথেবড়ো সুইমিং পুল।

## অবস্থান
ঢাকা-ময়মনসিংহ মহাসড়কের গাজীপুর চান্দনা চৌরাস্তা থেকে ১২ কিলোমিটার দূরে হোতাপাড়া বাজার। সেখান থেকে ৮ কিলোমিটার পশ্চিমে পিরুজালী গ্রাম। ওই গ্রামেই ৪০ বিঘা জায়গা নিয়ে নুহাশ পল্লী তৈরি করেছিলেন প্রয়াত হুমায়ুন আহমেদ।

## চিত্রমালা

চিত্র: Nuhash-Sculpture-Humayun.jpg|নুহাশ পল্লীতে হুমায়ূন আহমদের আবক্ষ মূর্তি।
চিত্র: Nuhash-Cinnamon.jpg|নুহাশ পল্লীর নানা প্রকার গাছের গায়ে সাঁটা আছে পরিচিতি ফলক।
চিত্র: Nuhash-padma-pukur.jpg|নুহাশ পল্লীতে পদ্মপুকুর।
চিত্র:Nuhash-Dighi-Lilaboty.jpg|নুহাশ পল্লীতে দীঘি লীলাবতী।
চিত্র:Nuhash-Mermaid.jpg| নুহাশ পল্লীর সরোবরে পাথরের মৎসকন্যা।
চিত্র:Nuhash-Donausors.jpg| নুহাশ পল্লীর উদ্যানে প্রাগৈতিহাসিক প্রাণিদের অনুকীর্তি।
চিত্র:নুহাশ পল্লীতে আয়োজিত অনুষ্ঠানে জাদুকরকে পরিচয় করিয়ে দিচ্ছেন হুমায়ূন আহমেদ.jpg|নুহাশ পল্লীতে আয়োজিত অনুষ্ঠানে জাদুকরকে পরিচয় করিয়ে দিচ্ছেন হুমায়ূন আহমেদ।
চিত্র:H.A Resting Place.jpg|নুহাশ পল্লীতে হুমায়ূন আহমেদ এর সমাধি স্থল।



## তথ্যসূত্র

## বহিঃসংযোগ

* 
* 

বিষয়শ্রেণী:হুমায়ূন আহমেদ
বিষয়শ্রেণী:গাজীপুর জেলার দর্শনীয় স্থান
আবদুল কাদির মোল্লা সিটি কলেজ

alt=প্রশাসনিক ভবন। |থাম্ব|300x300পিক্সেল|প্রশাসনিক ভবন
**আবদুল কাদির মোল্লা সিটি কলেজ** বাংলাদেশের নরসিংদী জেলায় অবস্থিত একটি উচ্চ মাধ্যমিক পর্যায়ের শিক্ষাপ্রতিষ্ঠান।

## ইতিহাস
'মজিদ মোল্লা ফাউন্ডেশন' ও থার্মেক্স গ্রুপের প্রতিষ্ঠাতা জনাব আবদুল কাদির মোল্লা ২০০৬ সালে নরসিংদীতে নিজ নামে কলেজটি প্রতিষ্ঠা করেন।

## অবস্থান
ঢাকা-সিলেট মহাসড়কের পশ্চিম পার্শ্বে নরসিংদী জেলা সদরের বাসাইলে এটি অবস্থিত।

## কলেজ ক্যাম্পাস
কলেজের অবকাঠামোর মধ্যে রয়েছে একটি দ্বিতল প্রশাসনিক ভবন, চারটি একাডেমিক ভবন (একটি টিনশেড, একটি তিনতলা, দুইটি পাঁচতলা) নামায ঘর, কমনরুম, একটি ক্যান্টিন, অতিথি কক্ষসহ আধুনিক যন্ত্রপাতি সমৃদ্ধ বিজ্ঞানাগার, আইসিটি ল্যাব। ছাত্রদের জন্য রয়েছে ছাত্রাবাস এবং ছাত্রীদের জন্য তিনটি ছাত্রীনিবাস।

## ফলাফল
কলেজটি উচ্চ মাধ্যমিক সার্টিফিকেট পরীক্ষায় প্রশংসনীয় ফলাফলের কারণে দেশের শিক্ষাঙ্গনে যথেষ্ট সুনাম অর্জন করেছে।

কলেজটি প্রতিষ্ঠার পর থেকে এ পর্যন্ত চারবার শতভাগ পাসসহ ২০০৯ সালে ঢাকা বোর্ডে পঞ্চম ও সারা দেশে ষষ্ঠ, ২০১০ সালে জেলার সেরা শিক্ষাপ্রতিষ্ঠান, ২০১১ সালে ঢাকা বোর্ডে মেধা তালিকায় সপ্তম ও শত ভাগ পাসে চতুর্থ স্থান দখল করে।

## তথ্যসূত্র

বিষয়শ্রেণী:নরসিংদী জেলার মহাবিদ্যালয়
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:নরসিংদী জেলা
বিবেকানন্দ রক মেমোরিয়াল

**বিবেকানন্দ রক মেমোরিয়াল** ভারতের তামিলনাড়ু রাজ্যের কন্যাকুমারীতে অবস্থিত হিন্দুদের একটি পবিত্র স্মারকস্থল ও জনপ্রিয় পর্যটন কেন্দ্র। এটি কন্যাকুমারীর বাবাতুরাই-এর কাছে মূল ভূখণ্ড থেকে ৫০০ মিটার দূরে সমুদ্রের উপর অবস্থান করছে। বিবেকানন্দ রক ভারতের প্রধান স্থলভাগের দক্ষিণতম বিন্দু। ১৮৯২ সালের ডিসেম্বর মাসে স্বামী বিবেকানন্দ এখানে এসে এই শিলাখণ্ডের উপর বসে দীর্ঘক্ষণ ধ্যান করেছিলেন। এখানে বসে তিনি ভারতের অতীত, বর্তমান ও ভবিষ্যৎ সম্পর্কে দীর্ঘক্ষণ চিন্তা করেন। তারই স্মৃতিতে ১৯৭০ সালে বিবেকানন্দ রক মেমোরিয়াল কমিটি এখানে একটি স্মারকস্থল নির্মাণ করেন।

প্রাচীন তামিল প্রবাদ অনুসারে, এই শিলাতে দেবী কুমারী বসে তপস্যা করেছিলেন। তাই এই শিলার আগেকার নাম ছিল শ্রীপদ পারাই (দেবী কুমারীর পদস্পর্শধন্য শিলা)। বর্তমানে শিলার উপর একটি ধ্যানমণ্ডপ নির্মিত হয়েছে। এখানে বসে পর্যটকরা ধ্যান করেন। ধ্যানমণ্ডপের স্থাপত্যে ভারতের নানা অঞ্চলের স্থাপত্যরীতির মিশ্রণ দেখা যায়। মণ্ডপের ভিতর স্বামী বিবেকানন্দের একটি মূর্তিও আছে। এখান থেকে আরব সাগর, ভারত মহাসাগর ও বঙ্গোপসাগরের মিলনস্থল দেখা যায়।

## চিত্রশালা


File:Vivekananda Rock.jpg| 

File:Vivekananda Memorial Kanyakumari.jpg|
File:Entrance view Vivekananda rock temple.JPG|প্রবেশপথ থেকে দৃশ্য
File:Vivekananda Rock Memorial New.jpg|২০১৬ সালে


## তথ্যসূত্র

## বহিঃসংযোগ

*বিবেকানন্দ কেন্দ্র

বিষয়শ্রেণী:তামিলনাড়ুর স্মারকস্থল
বিষয়শ্রেণী:কন্যাকুমারী
বিষয়শ্রেণী:রামকৃষ্ণ মিশন
বিষয়শ্রেণী:স্বামী বিবেকানন্দের স্মারক
বিষয়শ্রেণী:ভারতের দ্বীপ
বিষয়শ্রেণী:ভারতের জনবহুল স্থান
বিষয়শ্রেণী:বঙ্গোপসাগরের দ্বীপ
দ্যা শেফার্ডেস (১৮৮৯)

***দ্যা শেফার্ডেস*** () ফরাসী চিত্রকর উইলিয়াম এডলফ বুঁগেরো অঙ্কিত ১৮৮৯ খ্রিষ্টাব্দে সমাপ্ত একটি তৈলচিত্র। তৈলচিত্রটি বর্তমানে ওকলাহোমা অবস্থিত ফিলব্রুক মিউজিয়াম অফ আর্টে সংরক্ষিত রয়েছে। চিত্রকর্মটির নাম আসলে *পাস্তুরিয়ে* (Pastourelle)। দক্ষিণ ফ্রান্সের উপভাষায় ভেড়ার রাখালদের এই নামে ডাকা হয়।

চিত্রকর্মের মূল চরিত্র এক গ্রামীণ কিশোরী; তার কাঁধে একটি ভেড়া-তাড়ানো ছড়ি। মেয়েটির পেছনের মাঠেকয়েকটি গরু চরছে। একই নামে বুঁগেরোর আরেকটি চিত্রকর্ম রয়েছে। সেটি ১৮৮১ সালে আঁকা হয়।

## বহিঃসংযোগ
* The Shepherdess, ফিলব্রুক মিউজিয়াম অফ আর্ট

বিষয়শ্রেণী:১৮৮৯-এর চিত্রকর্ম
বিষয়শ্রেণী:উইলিয়াম এডলফ বুঁগেরো অঙ্কিত তৈলচিত্র
কড

[থাম্ব|360px|ডান|<center>[আটলান্টিক কড]]

*Gadus* গণের অন্তর্ভুক্ত সকল মাছের সাধারণ নাম কড। এরা **Gadidae** পরিবারের অন্তর্গত মাছ। কড মাছের বাণিজ্যিক গুরুত্ব রয়েছে।

## প্রজাতি

বিষয়শ্রেণী:বাণিজ্যিক মাছ
বিষয়শ্রেণী:Gadidae
বিষয়শ্রেণী:সামুদ্রিক খাদ্য
বিষয়শ্রেণী:সামুদ্রিক মাছ
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
দ্যা কর্নফিল্ড

***দ্যা কর্নফিল্ড*** () প্রখ্যাত ব্রিটিশ চিত্রকর জন কন্সটেবল অঙ্কিত জনপ্রিয় একটি তৈলচিত্র। চিত্রটিতে ইংল্যান্ডের এক গ্রামীণ পথ ও তার আশেপাশের শান্ত পরিবেশ ফুটে উঠেছে। কনস্টেবল ১৮২৬ সালে এই চিত্রকর্মটি সমাপ্ত করেন। চিত্রকর্মটি প্রথমে ইংল্যান্ডের রয়েল একাডেমিতে প্রদর্শিত হয়। বর্তমানে চিত্রটি লন্ডনের ন্যাশনাল গ্যালারিতে শোভা পাচ্ছে।

## বর্ণনা

*দ্যা কর্নফিল্ড* চিত্রটি ক্যানভাসের ওপর তেলরঙে আঁকা। ছবিটিতে গ্রামীণ ইংল্যান্ডের সাধারণ একটি পথ দেখানো হয়েছে। পথের দু'ধারে গাছের সারি। পথটা একটা ভুট্টাক্ষেতে গিয়ে শেষ হয়েছে। পথের ওপর কয়েকটি ভেড়া ভুট্টাক্ষেত অভিমুখে রওনা দিয়েছে, তাদের পিছুপিছু যাচ্ছে একটা সাদা-কালো কলি জাতের কুকুর। পথের পাশে এক জলাশয় থেকে উবু হয়ে পানি পান করছে এক কিশোর। গাছের ফাঁক দিয়ে দূরে সোনালী ভুট্টাক্ষেত দেখা যাচ্ছে। পুরো আকাশ জুড়ে রয়েছে সাদা মেঘ। গোটা চিত্রকর্মেই ইংল্যান্ডের এক পাড়াগাঁয়ের চিরাচরিত অলস দুপুর উঠে এসেছে।

## তথ্যসূত্র

## বহিঃসংযোগ
* The Cornfield, The National Gallery.

বিষয়শ্রেণী:১৮২৬-এর চিত্রকর্ম
বিষয়শ্রেণী:জন কনস্টেবলের চিত্রকর্ম
বিষয়শ্রেণী:জাতীয় গ্যালারির সংগ্রহ, লন্ডন
উদ্বোধন (পত্রিকা)

***উদ্বোধন*** পত্রিকা বাংলা ভাষার অন্যতম প্রাচীন পত্রিকা। যা দীর্ঘ ১২৭ বছর নিরবচ্ছিন্ন ভাবে প্রকাশের গৌরব অর্জন করেছে। ১৮৯৮ সালের জানুয়ারি মাসে স্বামী বিবেকানন্দ এই পত্রিকাটি প্রবর্ত্তন। প্রথম সম্পাদক ছিলেন স্বামী ত্রিগুণাতীতানন্দ । পরবর্তীকালে এই পত্রিকাকে কেন্দ্র করে রামকৃষ্ণ মঠ ও মিশনের প্রধান বাংলা প্রকাশনা সংস্থা উদ্বোধন কার্যালয় গড়ে ওঠে।

## ইতিহাস
[থাম্ব|250px|উদ্বোধন বাটীতে [সারদা দেবী।]]
উদ্বোধন পত্রিকা চালু করার আগে স্বামী বিবেকানন্দ রামকৃষ্ণ মঠ ও মিশনের মুখপত্র হিসেবে দুটি পত্রিকা চালু করেছিলেন। মাদ্রাজ (অধুনা চেন্নাই) থেকে চালু হয়েছিল *ব্রহ্মবাদিন্‌* (বর্তমান নাম *[[বেদান্ত কেশরী]]*) এবং আলমোড়া থেকে চালু হয়েছিল *[[প্রবুদ্ধ ভারত]]*। *প্রবুদ্ধ ভারত* পরে কলকাতা থেকে প্রকাশিত হতে থাকে। কিন্তু এই দুটি পত্রিকাই ছিল ইংরেজি পত্রিকা। মিশনের কোনো বাংলা মুখপত্র না থাকায় ১৮৯৮ সালে স্বামী বিবেকানন্দ *উদ্বোধন* পত্রিকা চালু করেন। স্বামী ত্রিগুণাতীতানন্দ এই পত্রিকার প্রথম সম্পাদক হন। ১৮৯৮ সালের ১৪ জানুয়ারি (১ মাঘ ১৩০৫ বঙ্গাব্দ) শ্যামবাজারের কম্বুলিয়াটোলায় ১৪নং রামচন্দ্র মৈত্র লেনে গিরিন্দ্রমোহন বসাকের বাড়িতে প্রতিষ্ঠিত 'উদ্বোধন প্রেস' হতে পাক্ষিক পত্রিকা হিসাবে প্রকাশিত হয়।

১৯০৭ সালে তৎকালীন সম্পাদক স্বামী সারদানন্দ (শরৎ মহারাজ) পত্রিকার জন্য নিজস্ব বাড়ি তৈরি করেন। এই বাড়িটি উদ্বোধন বাটী বা মায়ের বাড়ি নামে পরিচিত। এই বাড়িটির একাংশ ব্যবহৃত হত রামকৃষ্ণ পরমহংসের পত্নী তথা রামকৃষ্ণ মিশনের সংঘজননী সারদা দেবীর কলকাতা বাসভবন হিসেবে।

## সম্পাদক
* স্বামী ত্রিগুণাতীতানন্দ, প্রথম সম্পাদক 
* স্বামী শুদ্ধানন্দ
* স্বামী সারদানন্দ
* স্বামী প্রজ্ঞানানন্দ
* স্বামী সারদানন্দ ও স্বামী মাধবানন্দ
* স্বামী সারদানন্দ, স্বামী দয়ানন্দ (তখন ব্রহ্মচারী বিমল) ও স্বামী গণেশানন্দ (তখন ব্রহ্মচারী শান্তিচৈতন্য)
* স্বামী বাসুদেবানন্দ
* স্বামী সুন্দরানন্দ
* স্বামী শ্রদ্ধানন্দ
* স্বামী নিরাময়ানন্দ
* স্বামী বিশ্রশ্রয়ানন্দ
* স্বামী ধ্যানানন্দ
* স্বামী অব্জজানন্দ
* স্বামী প্রমেয়ানন্দ
* স্বামী পূর্ণাত্মানন্দ
* স্বামী সর্বগানন্দ
* স্বামী শিবপ্রদানন্দ
* স্বামী ঋতানন্দ
* স্বামী চৈতন্যানন্দ
* স্বামী শিবার্চনানন্দ
* স্বামী কৃষ্ণনাথানন্দ (বর্তমান সম্পাদক)

## উদ্বোধন কার্যালয়
**উদ্বোধন কার্যালয়** রামকৃষ্ণ মঠ ও মিশনের প্রধান বাংলা প্রকাশনা সংস্থা। ১৮৯৯ সালে প্রকাশিত স্বামী বিবেকানন্দের *[[রাজযোগ (বই)|রাজযোগ]]* বইটি উদ্বোধন থেকে প্রকাশিত হয়। এটিই উদ্বোধনের প্রথম প্রকাশনা। প্রথম দিকে উদ্বোধন কার্যালয় থেকে ইংরেজি বইও প্রকাশিত হত। এখন রামকৃষ্ণ মঠ ও মিশনের ইংরেজি বইপত্র প্রকাশিত হয় মূলত অদ্বৈত আশ্রম ও চেন্নাই রামকৃষ্ণ মঠ থেকে।

উদ্বোধন কার্যালয় থেকে প্রকাশিত কয়েকটি উল্লেখযোগ্য বই হল:
* *[[শ্রীশ্রীরামকৃষ্ণকথামৃত]]*
* *শ্রীশ্রীরামকৃষ্ণলীলাপ্রসঙ্গ*, রামকৃষ্ণ পরমহংসের প্রথম প্রামাণ্য জীবনী।
* *স্বামী বিবেকানন্দের বাণী ও রচনা* (দশ খণ্ডে)
* *বেদান্তদর্শন* (পাঁচ খণ্ডে)
* মাতৃসুধার ত্রিধারা

## পাদটীকা



## বহিঃসংযোগ
* প্রাতিষ্ঠানিক ওয়েবসাইট
* Udbodhan, Online Issues
* Official Website of The Headquarters of Ramakrishna Math and Ramakrishna Mission (Belur Math)

বিষয়শ্রেণী:রামকৃষ্ণ মিশন
বিষয়শ্রেণী:হিন্দু ধর্মীয় পত্রিকা
বিষয়শ্রেণী:পশ্চিমবঙ্গের পত্রিকা
বিষয়শ্রেণী:বাংলা ভাষার সংবাদপত্র
বিষয়শ্রেণী:১৮৯৯-এ ভারতে প্রতিষ্ঠিত
বিষয়শ্রেণী:হিন্দু ম্যাগাজিন
বিষয়শ্রেণী:বাংলা ভাষার ম্যাগাজিন
বিষয়শ্রেণী:কলকাতার গণমাধ্যম
হুইটফিল্ড উইথ এ লার্ক

***হুইটফিল্ড উইথ এ লার্ক*** () প্রখ্যাত ডাচ চিত্রকর ভিনসেন্ট ভ্যান গগ অঙ্কিত জনপ্রিয় একটি তৈলচিত্র। গগ প্যারিসে থাকাকালে ১৮৮৭ সালে এই চিত্রকর্মটি সমাপ্ত করেন। বর্তমানে চিত্রটি আমস্টারডামের ভ্যান গগ মিউজিয়ামে শোভা পাচ্ছে।

চিত্রটিতে একটি গমের ক্ষেত দেখানো হয়েছে যার আংশিক গম কেটে নেওয়া হয়েছে। ক্ষেতটি হালকা মেঘের নীল আকাশের পটভূমিতে দাঁড়িয়ে আছে। আর আকাশে একটিমাত্র পাখি উড়ে যাচ্ছে।

## বহিঃসংযোগ
* Wheat Field with a Lark, Van Gogh Gallery.

বিষয়শ্রেণী:১৮৮৭-এর চিত্রকর্ম
বিষয়শ্রেণী:ভিনসেন্ট ভ্যান গগের চিত্রকর্ম
বিষয়শ্রেণী:ভিনসেন্ট ভ্যান গখের চিত্রকর্ম
মর্নিং ইন এ পাইন ফরেস্ট

***মর্নিং ইন এ পাইন ফরেস্ট*** () রাশিয়ান চিত্রকর ইভান শিশকিন ও কনস্টানটিন সাভিৎস্কি অঙ্কিত একটি বিখ্যাত চিত্রকর্ম। ১৮৮৯ খ্রীস্টাব্দে চিত্রটির অঙ্কন সম্পন্ন হয়। পুরো চিত্রকর্মটিই শিশকিনের অঙ্কিত, কেবল ভালুক চারটি বাদে। ভালুকগুলো কনস্টানটিন সাভিৎস্কি কর্তৃক অঙ্কিত হয়। প্রথমে অবশ্য মাত্র দু'টি ভালুক আঁকা হয়, পরে আরও দু'টি আঁকা হয়। পরবর্তীতে সাভিৎস্কির সাক্ষর চিত্রকর্মটি থেকে মুছে ফেলা হয় এই যুক্তিতে যে চিত্রকর্মটির মূল অংশ শিশকিনের আঁকা।

চিত্রকর্মটির মূল বক্তব্য কুয়াশাচ্ছন্ন পাইন বনের পটভূমিতে এক উপড়েপড়া গাছকে ঘিরে মা ভালুক আর তার তিনটি ছানার খেলাধুলা।

## তথ্যসূত্র

## বহিঃসংযোগ
* Morning in a Pine Forest, Agniart.ru.

বিষয়শ্রেণী:১৮৮৯-এর চিত্রকর্ম
বিষয়শ্রেণী:ইভান শিশকিনের চিত্রকর্ম
কেদারনাথ

**কেদারনাথ** () ভারতের উত্তরাখণ্ড রাজ্যের রুদ্রপ্রয়াগ জেলার একটি নগর পঞ্চায়েত। এটি হিন্দুদের একটি পবিত্র তীর্থক্ষেত্র। এটি হিমালয় পর্বতমালায় ৩,৫৮৪ মিটার (১১,৭৫৯ ফিট) উচ্চতায় মন্দাকিনী নদীর তীরে অবস্থায়। শহরটিকে ঘিরে থাকে হিমালয়ের তুষারাবৃত শৃঙ্গ। কেদারনাথ শহরে অবস্থিত কেদারনাথ মন্দির হিন্দুদের অন্যতম প্রধান তীর্থস্থান। এই মন্দিরটি ছোট চার ধাম তীর্থ-চতুষ্টয়ের অন্যতম।

পৌরাণিক রাজা কেদারের নামে কেদারনাথ শহরটি নামাঙ্কিত। কথিত আছে, তিনি সত্য যুগের রাজা ছিলেন। তাঁর রাজ্যের নাম ছিল কেদারখণমহাভারতেও কেদারনাথের উল্লেখ আছে। পাণ্ডবরা এখানে শিবের তপস্যা করেছিলেন।

## ইতিহাস
কেদারনাথ প্রাচীন কাল থেকেই একটি তীর্থস্থান। মন্দিরের নির্মাণের কৃতিত্ব *[[মহাভারত|মহাভারতে]]* উল্লিখিত পাণ্ডব ভাইদের। তবে *মহাভারতে* কেদারনাথ বলে কোনো স্থানের উল্লেখ নেই। কেদারনাথের প্রাচীনতম উল্লেখগুলির মধ্যে একটি *[[স্কন্দপুরাণ|স্কন্দ পুরাণে]]* (আনুমানিক ৭ম-৮ম শতাব্দী) পাওয়া যায় যে, কেদারা (কেদারনাথ) নামের সেই স্থান যেখানে ভগবান শিব তার জট-পাকান চুল থেকে গঙ্গার পবিত্র জল ছেড়ে দিয়েছিলেন। যার ফলে গঙ্গা নদী সৃষ্টি হয়েছিল।

মাধবের *সংক্ষেপা-শঙ্করা-বিজয়া*র উপর ভিত্তি করে রচিত হ্যাজিওগ্রাফি অনুসারে, অষ্টম শতাব্দীর দার্শনিক আদি শঙ্করাচার্য কেদারনাথ পর্বতের কাছে মারা গিয়েছিলেন; যদিও আনন্দগিরির *প্রাচীন-শঙ্করা-বিজয়া*র উপর ভিত্তি করে অন্যান্য হ্যাজিওগ্রাফিতে বলা হয়েছে যে তিনি কাঞ্চিপুরমে মারা গেছেন। আদি শঙ্করাচার্যের কথিত বিশ্রামস্থল চিহ্নিত একটি স্মৃতিস্তম্ভের ধ্বংসাবশেষ কেদারনাথে অবস্থিত। ১২ শতকের মধ্যে কেদারনাথ অবশ্যই একটি বিশিষ্ট তীর্থস্থান ছিল যখন এটি গহদাভালা মন্ত্রী ভট্ট লক্ষ্মীধারার লেখা *কৃত্য-কল্পতরু*তে উল্লেখ করা হয়েছে।

## অবস্থান
বাম|থাম্ব|২৬০x২৬০পিএক্স|তুষারপাতের সময় কেদারনাথ মন্দিরের দৃশ্য
কেদারনাথ উত্তরাখণ্ডের ঋষিকেশ থেকে ২২৩&nbsp;কিমি দূরে এবং সমুদ্রপৃষ্ঠ থেকে  উচ্চতায় মন্দাকিনী নদীর উৎসের কাছাকাছি অবস্থিত।  মন্দাকিনী নদীর তীরে একটি অনুর্বর প্রসারিত জমিতে জনপদটি গড়ে উঠেছে।  হিমালয়ের চারপাশের দৃশ্য এবং সবুজ চারণভূমি এটিকে তীর্থযাত্রা এবং ভ্রমণের জন্য একটি খুব আকর্ষণীয় স্থান করে তোলে। শহর এবং কেদারনাথ মন্দিরের পিছনে -এ কেদার গম্বুজ, -এ মহিমান্বিত কেদারনাথ শৃঙ্গ এবং অন্যান্য চূড়ার ব্যাপ্তি রয়েছে।

## আরও দেখুন

* কেদারনাথ মন্দির
* কেদারনাথ (পর্বত)
* বদ্রীনাথ

## টীকা

* *Dictionary of Hindu Lore and Legend* () by Anna Dhallapiccola
* Helicopter Service for kedarnath 
* Website for Kedarnath Information

* Kedarnath Temple Tour Operator

* Kedarnath Temple Photos
* Kedarnath Travel Guide

র

বিষয়শ্রেণী:ছোট চারধাম মন্দির
বিষয়শ্রেণী:শৈবধর্ম
বিষয়শ্রেণী:ছোট চার ধাম মন্দির
বিষয়শ্রেণী:পঞ্চকেদার
বিষয়শ্রেণী:হিন্দু পবিত্র শহর
বিষয়শ্রেণী:ভারতের হিন্দু তীর্থস্থান
বিষয়শ্রেণী:উত্তরাখণ্ডের পর্যটন